Diari Oficial de la Generalitat Valenciana


Sumari del DOGV 8307, del 31-05-2018 (2018/5252)

RESOLUCIÓ de 25 de maig de 2018, del conseller de Transparència, Responsabilitat Social, Participació i Cooperació, per la qual s'aprova la Carta de Serveis del Portal de Transparència de la Generalitat «GVA Oberta».
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5252


Data del document
:   25-05-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 25 de maig de 2018, del conseller de Transparència, Responsabilitat Social, Participació i Cooperació, per la qual s'aprova la Carta de Serveis del Portal de Transparència de la Generalitat «GVA Oberta». [2018/5252]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, a fi de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i resultats dels seus plans i programes i la seua corresponent publicitat.  
  
En el capítol III de l'esmentat decret, es defineix el sistema de gestió de les cartes de serveis com un instrument de millora contínua dels serveis per mitjà del qual les organitzacions públiques informen sobre els compromisos de qualitat dels serveis que gestionen i presten en resposta a les necessitats i expectatives de la ciutadania i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis es gestionarà de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i estarà suportada en una aplicació informàtica corporativa, en la que s'introduiran totes les dades corresponents a l'evolució dels objectius i indicadors associats als compromisos de qualitat, de manera que s'efectuarà tant el seu control i seguiment, com la gestió completa dels aspectes essencials de les cartes.  
  
La Carta de Serveis del Portal de Transparència de la Generalitat «GVA Oberta» ha sigut promoguda per la Direcció General de Transparència i Participació. En la redacció del document s'han seguit les previsions del Decret 41/2016, de 15 d'abril, del Consell.  
El Servei de Transparència de l'Activitat Pública, integrat en la Direcció General de Transparència i Participació de la Conselleria de Transparència, Responsabilitat Social, Participació i Cooperació, té, entre les seues funcions, la de col·laborar en la regulació, el desenrotllament i el manteniment del portal de transparència de la Generalitat, i facilitar la seua accessibilitat a tota la ciutadania, la seua interoperabilitat i la reutilització de la seua informació, la gestió del portal de transparència, les xarxes del portal i les actuacions que es deriven.  
D'acord amb l'article 17.2 del Decret 41/2016, de 15 d'abril, del Consell, la carta ha sigut informada favorablement per part de l'òrgan directiu competent en matèria de gestió i millora de la qualitat dels serveis públics, quant a la coherència metodològica dels processos d'elaboració i dels compromisos adquirits, així com, en relació a l'homogeneïtat de les cartes.  
Per tot allò que s'ha exposat, fent ús de la facultat que em confereix l'article 17 del citat Decret 41/2016, de 15 d'abril, del Consell, quant a l'autoritat competent per a procedir a la seua aprovació, resolc:  
  
  
Primer  
Aprovar la Carta de Serveis del Portal de Transparència de la Generalitat «GVA Oberta» que s'incorpora com a annex d'aquesta resolució.  
  
  
Segon  
La Carta de Serveis del Portal de Transparència «GVA Oberta» estarà a disposició de la ciutadania a través de la pàgina institucional de la Generalitat, http//www.gva.es/carta, i en el Portal de Transparència de la Generalitat «GVA Oberta», http//www.gvaoberta.gva.es, sense perjudici d'altres accions de comunicació que pogueren realitzar-se.  
  
Tercer  
La present resolució es publicarà en el Diari Oficial de la Generalitat Valenciana (DOGV).  
  
València, 25 de maig de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.